钦定古今图书集成/理学汇编/文学典/第102卷 > 陈束〈李开先 吕高〉
## 钦定古今图书集成/理学汇编/文学典/第102卷 > 陈束〈李开先 吕高〉

按《明外史》本传：“束字约之，鄞人。生而聪慧绝伦，好读
古书。会稽侍郎董𤣱官翰林时，为爱女择婿束。里人
张邦奇为言束才，召视之，束垂髫而前，试词赋立就，
遂字以女。携至京，束遂有文誉。嘉靖八年廷对，世宗
亲擢罗洪先、程文德、杨名为一甲，而置唐顺之及束、
任瀚于二甲，皆手批其卷。无何，考庶吉士，得胡经等”
二十人，以束及顺之、瀚曾奉御批，列经等首座，主张
璁、霍韬以前此馆选悉改他曹引嫌，亦议改。乃寝前
命。束授礼部主事，时有“嘉靖八才子”之称，谓束及王
慎中、唐顺之、赵时春、熊过、任瀚、李开先、吕高也。四郊
改建，都御史汪𬭎请徙近郊一二里内居民坟墓。束
疏谏，不报。迁员外郎，改编修。束出璁、韬门，不肯亲附。
岁时上寿，望门投刺，辄驰马过之。为所恶。出为湖广
佥事，分巡辰、沅，治有声。稍迁福建参议，改河南提学
副使。束故有呕血疾，会科试期迫，试八郡之士，三月
而毕。疾增剧，竟不起，年才三十有三。妻董慧甚，亦能
诗。束卒，未几，亦卒。束竟无后。当嘉靖初，称诗者多宗
何、李，束与顺之辈厌而矫之。束早世且槁，多散逸，今
所传《后冈集》仅十之一二云。“后冈”，束别号也。

开先，字伯华，章丘人，束同年进士，官至太常少卿。性
好蓄书，《李氏藏书》之名闻天下。

高，字山甫，丹徒人。束同年进士。历山东提学副使。乡
试录文多出学使者手。巡按叶经远乞顺之文，高寓
书京师，友人言经纰缪。严嵩恶经，置之死。后大计，诸
御史谓经祸由高，乃斥归，于八子中名最下。

按《名山藏文苑记》，束为童子时，泛滥百家，海内士争
尚之。会稽董𤣱有女待年，必得佳婿。张邦奇谓曰：“公
欲芝草琅玕陈生。”其人𤣱舣舟甬江，呼出视之，垂髫
儒衣，绳趋而前，面如玉泽，睛如漆黑，难之古书滚滚
应对，试以词赋，食顷就也。既举进士高第，授翰林庶
吉士。益厌薄时作，游神埃壒之外，以极所至。每一编
出，诸学士谛观之，曰：“斯捕神弹鬼之文耶？”束施施自
得，无所贬改竟，调祠祭主事。世宗建四郊，都御史汪
𬭎请徙近郊坛民居冢墓。束上言：“《月令》布政，春则掩
骼；《西伯》善养，恩则泽枯。近郊坛一二里内，民居不下
数百，坟墓亡虑数千。一坛如此，诸坛可推。盖所从来
久远矣。一旦改移，无力可具土地棺椁；其稍有力，具土地棺椁矣。死者久灭，莫得形体。是以命下之日，痛
哭匍匐，莫可控诉。圣人举礼与天下乐之。古人因郊
肆赦，今将兴大礼，而使死者流离于泉壤，生者悲号
于远近，恐非所以昭天地、安百姓。”不报。已，徙仪制员
外郎。世宗博选隽才以备制作，更调诸曹郎于翰林
相张孚敬，束乡人也，又才束束，得改编修。束在翰林
所，日与过从论文，惟与屠应峻、唐顺之、田汝成、王慎
中数子。他诸高贵人时枉驾通款，辄闭户谢，且私有
弹剌，口语籍籍。闻所繇得孚敬以进，更有疏外，孚敬
恨之刺骨。坐外补湖广佥事，分司辰、沅。时顾璘开府
楚中，与大相得，而束念所处远恶地，悒悒不乐，《寄屠
应峻书》曰：“仆不佞，才质纰缪，无所比数，以因缘阶第，
得侍内庭，终非其人，果遭罢斥。迩来湖上，三见朱明
矣。磷淄尘鞅，元发变衰，跋涉川途，壮心溃裂。是以过
黄陵而叹息，泛赤壁以唏嘘，凄目九派之流，伤心一
柱之观。哭屈平于湘水，吊贾谊于长沙。北上荆州，便
怀王粲；西还夏浦，再泣祢生。彼数子并以”命世之才，
穷愁郁抑，用不究于当年，俯仰今古，异代同叹。东上
辰沅，蛮夷所都。青山万叠，㠝岏造天；黑雾千寻，黯黪
蔽日。哀猿夜响，鬼谷昼泣，虣兽窥形，螫虫射影。然斯
涉历之囏辛，非愚心所悲也。若乃羁缚洿涂，婆娑行
列，积愤谁平，裒奇不泄，期会结束，则朝夕遄征；牍案
婴𦆑，则寝食俱辍。二物用而赤子啼，百事满而吏曹
谒，凄其《倥偬》，不知人生之乐，况其他乎？是以陈子康
积恨于京城，汲长孺存情乎禁闼，张胶东自叹其无
奇，陶彭泽挂冠而归洁，古今人情，略同揆矣。蚤岁束
发，颇有弘志，中年蹭蹬，竟戾微情。君子见几，不如舍
去。吾道垂废，斯文有在。母性高明，生能容介子之隐；
妻，贤女也，“死不没，黔娄之行，已矣哉！金门何期，石室
能待；高轩无分，名山可藏。”负瘵未平，力谕不悉，遂上
书乞骸骨，不报。已，徙为福建布政参议。稍简括案牍，
出周旋。学士。先生颇戢锋颖，就柙括，比休舍，辄仰屋
嘅叹，愤恚跼蹐，家人莫喻。第左右罗图史，置酒一壶，
且诵且饮，忽大呕血数升。久之，徙河南提学副使，竟
以校士劳瘁卒，年三十三耳。王慎中方为河南参政，
枕之肱而哭之。唐顺之为刻其诗，称其参错韦、孟之
间，出入阴、何之室。而皇甫汸序之曰：“陈子之作，蚤铸
四杰，晚镕二张，遒轸平原，晞驾康乐，可传不朽。”异乎
无称者焉。

“按《列朝诗集》，开先字伯华，章丘人。嘉靖己丑进士，授
户部主事，调吏部，历文选郎中，擢太常少卿，提督四
译馆，罢归，家居近三十年。隆庆戊辰岁卒。伯华七岁
能文，博学强记，弱冠登朝，奉使银夏，访康德涵、王敬
夫于武功、鄠、杜之间，赋诗度曲，引满称寿，二公恨相
见晚也。嘉靖初，王道思、唐应德倡论，尽洗一时剽拟”
之习。伯华与罗达夫、赵景仁诸人，左提右挈，李、何文
集几于遏而不行。雅负经济，不屑称文士。在铨部，谢
绝请托，不善事新贵人。已迁太常，会九庙灾，上疏自
陈，竟罢归。归而治田产，蓄声妓，征歌度曲，为《新声小
令》，搊弹放歌，自谓马东篱、张小山无以过也。为文一
篇辄万言，诗一韵辄百首，不循格律。诙谐调笑，信手
放笔。尝自序《闲居集》曰：“年四十，罢官归里，既无用世
之心，又无名后之志。诗不必作，作不必工。”自称其集
曰《闲居》，以别于居官时苦心也。所著词多于文，文多
于诗，改定元人传奇乐府数百卷，搜辑市井艳词，诗
禅对类之属，多流俗璅碎，士大夫所不道者。尝谓古
来才士，不得乘时柄用，非以乐事系其心，往往发狂
病死。今借此以坐消岁月，暗老豪杰耳。世宗皇帝幸
承天，命少傅翟銮巡九边，议自辽东始。伯华请间曰：
“京师密迩边塞，藩篱单弱，虏飚迅可至。今车驾在江
汉，公奈何远去京师，令缓急不相及，岂主上倚任之
意乎？公宜往，自宣、大，次及诸边，此声实相副，万全之
画也。”翟公矍然拊手谢曰：“老悖不知大计，微君幸教
几失之。”卒改行如其策。曾两使上谷、西夏，访问军情
苦乐，武备整废，慨然欲以功名自见。罢归衰老，不胜
慨叹，作《塞上曲》一百首，又通集古人塞上诗为一编，
其老而益壮，不甘自废如此。

按《列朝诗集》：“高字山甫，丹徒人。嘉靖己丑进士。授户
部主事，调兵部，历车驾司郎中，升山东提学副使，转
行太仆少卿，以大计罢官。嘉靖初，朝士有所谓‘八才
子’”者，晋江王慎中。〈道思〉毗陵：唐顺之〈应德〉富顺熊过
叔。〈仁慈〉谿，陈束。〈约之〉南充：任瀚〈少海〉章丘李开先。〈伯
华〉平凉：赵时春〈景仁〉而山甫亦与焉。山甫没，伯华为
立传，序其遗文，评骘诸子之长短，以雅致称吕，而又
云“吕自谓失之方板。”今吕所传《江峰稿》者，似不堪与
诸子骖乘，而景仁、叔仁皆以文笔著。叔仁文章奥博，
不欲居王、唐下，惜其诗集散佚不传，问诸其后人，亦
亡之矣。嘉靖末，王、李诸人号“七才子”，八才子之名遂
为所掩。然而八子者，通经史，谙世务，往往为通儒魁
士，以实学有闻。以后七子方之，则瞠乎其后矣。

===任瀚〈熊过〉===按《明外史》本传：“瀚字少海，南充人。嘉靖八年进士。改
庶吉士。未上，授吏部主事。屡迁考功郎中。十八年，简
宫僚，改左春坊左司直，兼翰林院检讨。明年，拜疏引
疾，出郭戒行。疏再上不报，复自引还。给事中周来劾
瀚举动任情，蔑视官守。帝令自陈，瀚语侵掌詹事霍
韬。帝怒，勒为民。久之，遇赦，复官致仕。终世宗朝，中外”
屡荐，不复用。神宗嗣位，四川巡抚刘思洁荐瀚“潜心
著述，削迹城府。高标可以起懦，清节足以训廉。”万历
改元，巡抚曾省吾复荐之，优旨报闻而已。瀚少怀用
世志，百家二氏之书罔不蒐讨。被废，益反求《六经》，阐
明圣学。晚又潜心于《易》，深有所得。文亦高简，沈沦五
十馀年，涵养益粹，环堵萧然。卒年九十三。过，字叔仁，
富顺人，瀚同年进士，累官祠祭郎中，坐事贬秩，复除
名为民。学通经术，文亦简古。

按《四川总志》：“‘瀚，南充人。嘉靖己丑进士。对策称旨，御
批云：‘勉朕求敬一之为主’，忠哉’！由庶吉士历侍经筵，
宠眷甚渥。为当国者所忌，乞休杜门，年甫四十，绝迹
公庭，惟以静养著书为事。工于文，尤善自秘，海内慕
其高，征文者踵至。当路著剡三十馀次，竟不出。家居
五十馀年，所荐有《春坊集》《钓台集》《河关留著录》《任文
逸稿》”、《任诗逸草》《海鹤云巢对联》诸书，行于世。瀚生平
讲性命之学，及终之日，即其生之日，谭笑而逝，闻者
莫不称奇